บริษัท เบตเตอร์ เวิลด์ กรีน จำกัด (มหาชน) (“บริษัท”)
จดทะเบียนตามประมวลกฎหมายแพ่งและพาณิชย์เป็นนิติบุคคล ทะเบียนเลขที่ บอจ.สบ.763 เมื่อวันที่
23 กรกฏาคม 2540 ด้วยทุนจดทะเบียนเริ่มแรก 1 ล้านบาทบริษัทฯ มีสำนักงานใหญ่ตั้งอยู่เลขที่
2674/1 ซอยไดร์ฟอิน ซอย 2 หมู่ 2 ถนนลาดพร้าว แขวงคลองจั่น เขตบางกะปิ กรุงเทพมหานคร
10240 ในปัจจุบันมีทุนจดทะเบียนจำนวน 800,000,000 บาท ( แปดร้อยล้านบาท )
ทุนที่ชำระแล้วเป็นเงิน 714,245,819 บาท
(เจ็ดร้อยสิบสี่ล้านสองแสนสี่หมื่นห้าพันแปดร้อยสิบเก้าบาทถ้วน)
และมีศูนย์บริหารและจัดการกากอุตสาหกรรม จังหวัดสระบุรี ตั้งอยู่เลขที่ 140 หมู่ 8 ตำบลห้วยแห้ง
อำเภอแก่งคอย จังหวัดสระบุรี เพื่อประกอบธุรกิจบริหารจัดการสิ่งปฏิกูลหรือวัสดุที่ไม่ใช้แล้ว
ตามที่ได้รับการอนุญาตจากกรมโรงงานอุตสาหกรรม ดังนี้

-   ใบอนุญาตประกอบกิจการโรงงานลำดับที่ 101 ให้บริการปรับคุณภาพของเสียรวมและรับฝังกลบ
    สิ่งปฏิกูลหรือวัสดุที่ไม่ใช้แล้วที่เป็นของเสียอันตราย และบำบัดน้ำเสียรวม

-   ใบอนุญาตประกอบกิจการโรงงานลำดับที่ 105 ให้บริการคัดแยกและรับฝังกลบสิ่งปฏิกูลหรือวัสดุ
    ที่ไม่ใช้แล้วที่ไม่เป็นของเสียอันตราย

-   ใบอนุญาตประกอบกิจการโรงงานลำดับที่ 106 อนุญาตให้ปรับคุณภาพวัสดุที่ไม่ใช้แล้วเพื่อเป็น

เชื้อเพลิงทดแทนและวัตถุดิบทดแทน

-   ได้รับการรับรองระบบมาตรฐานการจัดการด้านคุณภาพและสิ่งแวดล้อม ISO 9001:2008 &

ISO 14001:2004 จาก บริษัท เอสจีเอส (ประเทศไทย) จำกัด
สำหรับการขนส่งและการจัดการกากอุตสาหกรรม

ชนิดอันตรายและไม่อันตรายภายใต้การควบคุมของกรมโรงงานอุตสาหกรรม

-   ได้รับการรับรองระบบมาตรฐานการจัดการด้านอาชีวอนามัยและความปลอดภัย OHSAS
    18001:2007 & TIS18001:1999 จากบริษัท เอสจีเอส (ประเทศไทย) จำกัด สำหรับ
    การจัดการกากอุตสาหกรรมชนิดอันตราย และไม่อันตรายภายใต้การควบคุมของกรมโรงงาน

-   ได้รับการรับรองระบบมาตรฐานการจัดการของห้องปฏิบัติการในการดำเนินการทดสอบ
    มอก.17025-2548 จากสำนักงานมาตรฐานผลิตภัณฑ์อุตสาหกรรม (สมอ.)

-   บริษัทฯ ได้รับสิทธิประโยชน์ทางภาษีจากสำนักงานคณะกรรมการส่งเสริมการลงทุน (Board
    Of Investment (BOI)) เป็นระยะเวลา 8 ปี
    สำหรับการประกอบกิจการบริการบำบัดน้ำเสีย
    กำจัดหรือขนถ่ายขยะกากอุตสาหกรรมหรือสารเคมีที่เป็นพิษ
    นับแต่วันที่เริ่มมีรายได้จากการประกอบกิจการ ในปี 2548
    และการประกอบกิจการนำวัสดุที่ไม่ต้องการใช้แล้วกลับมาใช้ใหม่
    นับแต่วันที่เริ่มมีรายได้จากการประกอบกิจการในปี 2550

นอกจากนี้ มีบริษัทในเครืออีก 4 บริษัทที่สนับสนุนการให้บริการอย่างครบวงจรได้แก่

-   บริษัท เบตเตอร์ เวสท์ แคร์ จำกัด เป็นผู้แทนในการจัดหากากฯ เข้าสู่เตาเผาซีเมนต์ และ

เตาเผาอุตสาหกรรมอื่นๆ

-   บริษัท เอิร์ธ เท็ค เอ็นไวรอนเมนท์ จำกัด เป็นผู้แทนในการนำกากฯ กลับมาใช้ประโยชน์ใหม่

-   บริษัท เบตเตอร์ เวิลด์ ทรานสปอร์ต จำกัด ดำเนินธุรกิจรถขนส่ง
    และภาชนะบรรจุกากอุตสาหกรรม

-   []บริษัท อัคคีปราการ จำกัด (มหาชน)
    ดำเนินการเผาทำลายกากอุตสาหกรรมในเตาเผากากอุตสาหกรรมอันตรายแห่งเดียวของประเทศ

การดำเนินงานบริหารและประกอบการศูนย์บริหารและจัดการกากอุตสาหกรรม จังหวัดสระบุรี นั้น
ได้รับการสนับสนุนจากหน่วยงานต่างๆ ที่เกี่ยวข้องทั้งภาครัฐและเอกชนซึ่งแสดงถึงความมุ่งมั่น
ความใส่ใจ ความห่วงใย และความตระหนัก
ด้านการให้บริการบำบัด/กำจัดสิ่งปฏิกูลหรือวัสดุเหลือใช้อย่างมีคุณภาพ ไม่ส่งผลกระทบต่อสิ่งแวดล้อม
และสอดคล้องกับข้อกำหนดทางกฎหมาย
โดยมีรายละเอียดการเปลี่ยนแปลงและพัฒนาการที่สำคัญในช่วง 3 ปี ที่ผ่านมา (ในปี 2552-2554)
ดังนี้

หลังจากที่บริษัทฯ ได้เสนอขายหุ้นสามัญเพิ่มทุนให้แก่ประชาชนจำนวน 76 ล้านหุ้น
และเสนอขายให้แก่กรรมการและพนักงานของบริษัทจำนวน 4 ล้านหุ้น ทำให้บริษัทฯ
มีทุนจดทะเบียนชำระแล้ว เป็นจำนวน 320 ล้านบาท
และได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย ในวันที่ 14
พฤศจิกายน 2550 ต่อมาได้เข้าถือหุ้นในบริษัท อัคคีปราการ จำกัด
เพื่อร่วมประมูลการดำเนินการบริหารและประกอบการโครงการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ ของกรมโรงงานอุตสาหกรรม
กระทรวงอุตสาหกรรม ซึ่งบริษัทฯ
ได้ชนะการประมูลและได้รับสิทธิให้บริหารและประกอบการโครงการฯ เป็นระยะเวลา 20 ปี
นับตั้งแต่วันที่ 11 กุมภาพันธ์ 2551 และมีสิทธิยื่นคำร้องขอให้ต่ออายุสัญญาได้อีก

ปี พ.ศ. 2552

บริษัทฯ ชนะการประมูลโครงการก่อสร้างระบบกำจัดขยะมูลฝอย เทศบาลนครนครราชสีมา
กับเทศบาลนครนครราชสีมา จังหวัดนครราชสีมา มูลค่างาน 412 ล้านบาท สำหรับการฟื้นฟู
ออกแบบ และก่อสร้างระบบฝังกลบ ขยะมูลฝอยและระบบผลิตปุ๋ยอินทรีย์และผลิตไฟฟ้า
ที่สามารถรองรับขยะที่เข้ามาอย่างต่อเนื่องตลอดทั้งปี เป็นเวลา 20 ปี
คิดเป็นปริมาณขยะไม่น้อยกว่า 230 ตัน/วัน และ 83,950 ตัน/ปี

เดือนมิถุนายน มีกลุ่มผู้ฟ้องคดีได้ยื่นคำฟ้องต่อศาลปกครองกลาง โดยกล่าวหา นายกรัฐมนตรี
จำเลยที่ 1 ผู้ว่าราชการจังหวัดสระบุรี จำเลยที่ 2 นายกองค์การบริหารส่วนตำบลห้วยแห้ง
จำเลยที่ 3 และบริษัทฯ จำเลยที่ 4
ในข้อหารับทราบปัญหาและความเจ็บป่วยแต่กลับไม่ใช้อำนาจให้ทันท่วงที
และขอให้ศาลกำหนดมาตรการหรือวิธีการคุ้มครองชั่วคราวก่อนมีคำพิพากษา
โดยขอให้ยุติการดำเนินการบ่อขยะเป็นการชั่วคราว ซึ่งศาลปกครองกลางได้มีคำสั่งเมื่อวันที่ 8
ธันวาคม 2552 ว่า ยังไม่ปรากฏข้อเท็จจริงที่แน่ชัดว่า
ผลกระทบต่อสุขภาพของประชาชนและสิ่งแวดล้อมเกิดจากการประกอบกิจการโรงงานฝังกลบกากขยะอุตสาหกรรมของบริษัทฯ
และยังไม่มีเหตุผลเพียงพอ
ที่ศาลจะนำมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษาตามคําขอของผู้ฟ้องคดี
มาใช้ได้
จึงมีคําสั่งยกคำขอกําหนดมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษาของผู้ฟ้องคดี

บริษัทฯ ได้รับการรับรองระบบมาตรฐานต่างๆ ได้แก่ การจัดการด้านคุณภาพและสิ่งแวดล้อม ISO
9001 : 2008 & ISO 14001:2004
ระบบมาตรฐานการจัดการด้านอาชีวอนามัยและความปลอดภัย OHSAS 18001 : 2007 & TIS
18001 : 1999 จาก บริษัท เอสจีเอส (ประเทศไทย) จำกัด
ระบบมาตรฐานการจัดการของห้องปฏิบัติการในการดำเนินการทดสอบ มอก.17025-2548
จากทางสำนักงานมาตรฐานผลิตภัณฑ์อุตสาหกรรม (สมอ.)

ปี พ.ศ. 2553

ในปี 2553 ที่ผ่านมา บริษัทฯ
ได้ตอบสนองต่อนโยบายด้านการบริหารจัดการกากอุตสาหกรรมของกระทรวงอุตสาหกรรมในการส่งเสริมภาคอุตสาหกรรมให้มีส่วนร่วมรับผิดชอบต่อสังคม
บริหารจัดการทรัพยากร และสิ่งแวดล้อมอย่างสมดุล ซึ่งการประกอบธุรกิจของบริษัทฯ กล่าวได้ว่า
ตรงตามเจตนารมย์ของนโยบาย เพราะระบบการจัดการกากอุตสาหกรรมให้ถูกวิธีของบริษัทฯ
นั้นนับว่าเป็นการรณรงค์ปลูกจิตสำนึกให้โรงงานอุตสาหกรรมใส่ใจ
และตระหนักถึงการป้องกันผลกระทบต่อสิ่งแวดล้อมหากเกิดจากการจัดการกากอุตสาหกรรมของตนเองอย่างไม่ถูกวิธี
ดังนั้น บริษัทฯ
จึงได้ดำเนินกิจกรรมที่สอดคล้องกับนโยบายดังกล่าวซึ่งเป็นไปแนวทางเดียวกับกรมโรงงานอุตสาหกรรม
ที่ได้กำหนดมาตรการที่เข้มงวดให้ผู้ประกอบการโรงงานต้องปฎิบัติตามกฎหมายการกำจัดกากอุตสาหกรรม
พ.ศ. 2548 ที่บังคับใช้อยู่ในปัจจุบันเพิ่มมากขึ้นจากเดิมซึ่งมีเพียงโรงงานที่เข้าระบบร้อยละ 20-30
ของโรงงานทั่วประเทศ
โดยการเผยแพร่ความรู้ความเข้าใจให้แก่ผู้ประกอบการโรงงานในกลุ่มพื้นที่เป้าหมายกว่า 1,300
โรงงาน ในเขตพื้นที่กรุงเทพมหานคร สมุทรปราการ พระนครศรีอยุธยา ปทุมธานี สมุทรสาคร
ชลบุรี ระยอง ปราจีนบุรี ลำพูน และนิคมอุตสาหกรรมต่างๆ ได้แก่ นิคมอุตสาหกรรมบางปู
นิคมอุตสาหกรรมอมตะนคร นิคมอุตสาหกรรมมาบตาพุด

นิคมอุตสาหกรรมแหลมฉบัง นิคมอุตสาหกรรมปิ่นทอง ให้ได้รับความรู้ความเข้าใจ
และแนวทางปฎิบัติที่ถูกต้องโดยผู้รับกำจัดกากอุตสาหกรรมที่ได้รับอนุญาตอย่างถูกต้อง
ซึ่งจะมีส่วนสนับสนุนระบบการรวบรวมข้อมูลการกำเนิด

สิ่งปฎิกูลฯ ที่เป็นปัจจุบันมากยิ่งขึ้น
นำมาสู่กระบวนการควบคุมการปฎิบัติตามมาตรการกำจัดกากอุตสาหกรรม ของกรมโรงงาน
ตลอดจนการพัฒนาระบบการบริหารจัดการของบริษัทฯ ให้เพียงพอและมีประสิทธิภาพในการรองรับ
กากอุตสาหกรรมที่เพิ่มขึ้นด้วย

ปัจจุบันภาพลักษณ์ระบบการจัดการของบริษัทฯ
และกลุ่มบริษัทฯในเครือได้รับการยอมรับจากหลายองค์กร เช่น ในเดือนกันยายน 2553
สำนักงานป้องกันและปราบปรามยาเสพติด กรมศุลกากร และสำนักงานคณะกรรมการอาหารและยา
ได้ให้ความเชื่อมั่น และไว้วางใจในระบบการจัดการโดยวิธีการเผาทำลายด้วยเตาเผาอุณหภูมิสูง
ที่ปลอดภัยต่อสิ่งแวดล้อมของกลุ่มบริษัทในเครือ (บริษัท อัคคีปราการ จำกัด)
โดยมีรัฐมนตรีว่าการกระทรวงยุติธรรม (นายพีระพันธุ์ สาลีรัฐวิภาค)
ได้ให้เกียรติเป็นประธานในพิธีเผาทำลายสารเสพติดประเภท 4 (ซาฟรอล) ที่นับว่า
เป็นการเผาทำลายสารเสพติดครั้งแรกของประเทศไทยที่สามารถแสดงให้ทุกองค์กรทั่วโลกได้เห็นว่าประเทศไทย
มีความตั้งใจจริงที่จะทำลายสารเสพติดให้หมดไปจากประเทศ
และมีเทคโนโลยีที่ควบคุมอากาศที่ปล่อยออกสู่ ชั้นบรรยากาศที่ได้มาตรฐาน
เพราะกระบวนการเผาทำลายเป็นไปอย่างปลอดภัย โปร่งใส สามารถเปิดเผยได้ ทุกขั้นตอน
สามารถสร้างการยอมรับได้ในระดับสากล

ปี พ.ศ. 2554

สำหรับการดำเนินงานที่สำคัญในปี 2554 มีดังนี้

-   ลดทุนจดทะเบียนจำนวน 57,000,000 หุ้น จากเดิมทุนจดทะเบียน 377 ล้านบาท เป็น 320
    ล้านบาท มูลค่าหุ้นที่ตราไว้หุ้นละ 1.00 บาท
    โดยการตัดหุ้นส่วนที่ยังไม่ได้ออกจำหน่ายของบริษัทฯ

-   เพิ่มทุนจำนวน 320 ล้านบาทโดยการออกและเสนอขายหุ้นสามัญเพิ่มทุนจำนวน 320 ล้านหุ้น
    มูลค่าหุ้นที่ตราไว้หุ้นละ 1 บาท ให้กับผู้ถือหุ้นเดิมในอัตราส่วน 1 หุ้นเดิมต่อ 1 หุ้นใหม่
    ในราคาหุ้นละ 1.10 บาท

-   ออกและเสนอขายใบสำคัญแสดงสิทธิที่จะซื้อหุ้นสามัญรุ่นที่ 1 (BWG-W1) จำนวนไม่เกิน 160
    ล้านหน่วย

ให้แก่ผู้ถือหุ้นเดิมของบริษัทฯ
ตามสัดส่วนการถือหุ้นที่ได้จองซื้อและได้รับการจัดสรรหุ้นสามัญเพิ่มทุนของบริษัทฯ
ที่ออกและเสนอขายในอัตราส่วนหุ้นสามัญเพิ่มทุนใหม่ 2 หุ้น ต่อ ใบสำคัญแสดงสิทธิ 1 หน่วย (
ในกรณีที่มีเศษหุ้น ให้ปัดเศษของหุ้นนั้นทิ้ง ) ในราคาหน่วยละ 0.00 บาท ทั้งนี้ ใบสำคัญแสดงสิทธิ
1 หน่วย สามารถใช้สิทธิซื้อหุ้นสามัญได้ 1 หุ้น ในราคาหุ้นละ 1.20 บาท
ผู้ถือใบสำคัญแสดงสิทธิสามารถใช้สิทธิได้ทุกวันทำการสุดท้ายของเดือนมีนาคม มิถุนายน กันยายน
และธันวาคม ของแต่ละปี ตลอดอายุของใบสำคัญแสดงสิทธิ ทั้งนี้ วันใช้สิทธิครั้งแรกจะตรงกับ
วันทำการสุดท้ายของเดือนกันยายน 2554
และวันใช้สิทธิครั้งสุดท้ายจะตรงกับวันที่ใบสำคัญแสดงสิทธิมีอายุครบ 3 ปี ซึ่งตรงกับวันที่ 13
กรกฏาคม 2557 และในกรณีที่วันใช้สิทธิครั้งสุดท้ายตรงกับวันหยุดทำการของบริษัทฯ
ให้เลื่อนวันใช้สิทธิครั้งสุดท้ายเป็นวันทำการสุดท้ายของบริษัทฯ ก่อนวันใช้สิทธิครั้งสุดท้าย
โดยระยะเวลาแสดงความจำนงในการใช้สิทธิครั้งสุดท้ายจะต้องไม่น้อยกว่า 15
วันก่อนวันใช้สิทธิดังกล่าวโดยผลของการใช้สิทธิแปลงสภาพใบสำคัญแสดงสิทธิที่ผ่านมาเป็นดังนี้

  -------- --------------- -------------- ---------------- --------------
  ครั้งที่     วันที่ใช้สิทธิ        จำนวนผู้ใช้สิทธิ    การใช้สิทธิ (หน่วย)  คงเหลือ (หน่วย)

  1        30 กันยายน 2554  13             48,155,700       111,844,222

  2        30 ธันวาคม 2554  10             26,090,119       85,754,103
  -------- --------------- -------------- ---------------- --------------

-   บริษัทฯ ได้ดำเนินการจดทะเบียนเปลี่ยนแปลงทุนจดทะเบียนของบริษัทฯ จากเดิม 320
    ล้านบาท เป็นทุนจดทะเบียน 800 ล้านบาท มีทุนเรียกชำระแล้ว 640 ล้านบาท
    ต่อกระทรวงพาณิชย์เมื่อวันที่ 14 กรกฎาคม 2554 (ณ วันที่ 14 มกราคม 2555 บริษัทฯ
    มีทุนเรียกชำระแล้วจำนวน 714,245,819 ล้านบาท)

-   ด้านการบริหารงานบริษัท อัคคีปราการ จำกัด (มหาชน) “AKP” ซึ่งเป็น “บริษัทย่อย” นั้น
    บริษัทฯ

โดยมติที่ประชุมผู้ถือหุ้น ได้มีมติอนุมัติให้บริษัท อัคคีปราการ จำกัด (มหาชน) “AKP”
ระดมทุนผ่านตลาดทุนโดยการเพิ่มทุนจดทะเบียนจาก 160 ล้านบาท เป็นทุนจดทะเบียน 202
ล้านบาท โดยการออกหุ้นสามัญเพิ่มทุนจำนวน 84 ล้านหุ้น (แปดสิบสี่ล้านหุ้น) มูลค่าที่ตราไว้หุ้นละ
0.50 บาท (ห้าสิบสตางค์) เสนอขายต่อประชาชน (IPO) หรือคิดเป็นร้อยละ 20.79
ของทุนชำระแล้วทั้งหมด ภายหลังการเสนอขาย ซึ่งการที่ AKP จะทำการเสนอขายหุ้นสามัญจำนวน
84 ล้านหุ้น และนำหุ้นสามัญของ AKP เข้าจดทะเบียน ในตลาดหลักทรัพย์ เอ็ม เอ ไอ
เป็นผลทำให้บริษัทฯ มีสัดส่วนการถือหุ้นใน AKP ลดลงจากร้อยละ 64.62 เป็นร้อยละ 51.18
ของทุนชำระแล้วภายหลังการเสนอขายแล้วเสร็จ โดย AKP
จะยังคงมีสถานะเป็นบริษัทย่อยของบริษัทฯ เช่นเดิม

(รายการเสนอขายหุ้นสามัญให้แก่ประชาชนดังกล่าว เข้าข่ายเป็นรายการจำหน่ายไปซึ่งสินทรัพย์ของ
บริษัทจดทะเบียนตามประกาศคณะกรรมการกำกับตลาดทุน ที่ ทจ. 20/2551
เรื่องหลักเกณฑ์ในการเข้าทำรายการที่มีนัยสำคัญที่เข้าข่ายเป็นรายการได้มาหรือจำหน่ายไปซึ่งสินทรัพย์
และประกาศคณะกรรมการตลาดหลักทรัพย์ แห่งประเทศไทยเรื่อง
การเปิดเผยข้อมูลและการปฏิบัติการของบริษัทจดทะเบียนในการได้มาหรือจำหน่ายไป ซึ่งสินทรัพย์
พ.ศ. 2547 ซึ่งประกอบด้วย เกณฑ์สินทรัพย์ เกณฑ์กำไรสุทธิ เกณฑ์มูลค่ารวมของสิ่งตอบแทน
และเกณฑ์มูลค่าของหลักทรัพย์ที่บริษัทฯ ออกให้เพื่อเป็นสิ่งตอบแทนการจำหน่ายไปซึ่งสินทรัพย์
โดยอ้างอิงจากตัวเลข ตามงบการเงินที่ได้รับการสอบทานจากผู้สอบบัญชี ณ วันที่ 30 มิถุนายน
2554)

  อย่างไรก็ตาม เพื่อให้เป็นไปตามประกาศคณะกรรมการกำกับตลาดทุน ที่ ทจ. 29/2551 เรื่อง
  การจองการ

จัดจำหน่าย และการจัดสรรหลักทรัพย์ที่ออกใหม่ลงวันที่ 15 ธันวาคม 2551
(รวมทั้งที่มีประกาศแก้ไขเพิ่มเติม) เนื่องจากการให้สิทธิในการจองซื้อหุ้นสามัญ “AKP”
แก่ผู้ถือหุ้นสามัญทุกรายของบริษัทฯเป็นจำนวนรวมไม่เกิน 21 ล้านหุ้น
อาจจะทำให้กรรมการและผู้บริหารของบริษัทฯ และ “AKP” และผู้ที่เกี่ยวข้อง
รวมทั้งผู้ถือหุ้นรายใหญ่ของบริษัทฯ ที่เป็นผู้ถือหุ้นของบริษัทฯ ณ ปัจจุบัน หรือในอนาคต
ได้รับสิทธิดังกล่าวตามสัดส่วนการถือหุ้นด้วย ดังนั้น จึงอนุมัติการเสนอขายหุ้นสามัญของ “AKP”
ให้แก่กรรมการและผู้บริหารของบริษัทฯ และ “AKP”
และผู้ที่เกี่ยวข้องรวมทั้งผู้ถือหุ้นรายใหญ่ของบริษัทฯ ที่ได้รับสิทธิดังกล่าวตามสัดส่วนการถือหุ้น ณ
วันปิดสมุดทะเบียนผู้ถือหุ้นของบริษัทฯ (ซึ่งเป็นสิทธิเท่าเทียมกับผู้ถือหุ้นรายย่อยอื่นๆ ของบริษัทฯ)
เพื่อกำหนดรายชื่อผู้ได้รับสิทธิ ซึ่งคณะกรรมการของบริษัท และ/หรือประธานกรรมการบริหาร
และ/หรือบุคคลที่ได้รับมอบหมายจากคณะกรรมการบริษัท จะเป็น
ผู้กำหนดและแจ้งให้ทราบภายหลังจากสำนักงาน ก.ล.ต. ได้อนุมัติแบบคำขออนุญาตของ “AKP”
แล้ว

-   บริษัทฯ
    ได้รับคัดเลือกให้เป็นผู้ดำเนินโครงการศึกษาความเป็นไปได้ของการจัดการของเสียแบบผสมผสาน

โครงการโรงไฟฟ้าพลังความร้อนหงสา (รวมเหมืองแร่ลิกไนต์ โรงไฟฟ้าพลังความร้อน
และอุปกรณ์ประกอบทั้งหมด) แขวงไซยะบุรี สาธารณรัฐประชาธิปไตยประชาชนลาว มูลค่างาน 7.3
ล้านบาท มีระยะเวลาดำเนินโครงการประมาณ 224 วัน
บนพื้นที่โครงการโรงไฟฟ้าพลังความร้อนโครงการเหมืองถ่านหิน ที่พักในโครงการ
และชุมชนโดยรอบ ตลอดจนสาธารณูปโภคทั้งหมดที่ตั้งอยู่ในเทศบาลเมืองหงสา
โดยรายละเอียดโครงการแบ่งออกเป็น 2 ระยะ คือ
การศึกษาความเหมาะสมระบบการจัดการของเสียแบบผสมผสาน
และการออกแบบรายละเอียดระบบการจัดการของเสียแบบผสมผสาน
และการประเมินผลกระทบด้านสิ่งแวดล้อมของโครงการ

-   ระหว่างวันที่ 9 พฤศจิกายน 2554 ถึงวันที่ 28 พฤศจิกายน 2554 บริษัทฯ ได้ดำเนินการ
    ย้ายที่ทำการ

สำนักงานใหญ่เป็นการชั่วคราว ไปยังศูนย์บริหารและจัดการกากอุตสาหกรรม จังหวัดสระบุรี
เนื่องจากการเตรียมความพร้อมและป้องกันกรณีเหตุการณ์น้ำท่วม
เพื่อมิให้เกิดผลกระทบด้านการติดต่อสื่อสารและการอำนวยความสะดวกให้แก่ลูกค้าที่ใช้บริการในระหว่างการเกิดเหตุการณ์ดังกล่าว
อย่างไรก็ตามบริษัทฯ ได้ดำเนินการแจ้งผ่านระบบ Set Portal (SCP)
ต่อตลาดหลักทรัพย์แห่งประเทศไทย เป็นที่เรียบร้อยแล้ว

-   และจากวิกฤตการณ์น้ำท่วมในช่วงไตรมาส 4 ปี 2554 พบว่าโรงงานอุตสาหกรรมกว่า 4,000
    แห่ง ที่มี

สถานที่ตั้งในนิคมอุตสาหกรรม และนอกเขตนิคมอุตสาหกรรม
ซึ่งส่วนใหญ่เป็นกลุ่มอุตสาหกรรมประเภทผลิตชิ้นส่วนอิเล็กทรอนิกส์ ผลิตและประกอบชิ้นส่วนยานยนต์
อุตสาหกรรมอาหาร อุตสาหกรรมเครื่องหนังสำเร็จรูป ฯลฯ
ต่างก็ได้รับผลกระทบจากเหตุการณ์ดังกล่าว
และภายหลังน้ำลดปริมาณของเสียหรือกากอุตสาหกรรมที่เกิดขึ้นย่อมมีจำนวนที่เพิ่มมากขึ้นจากภาวะปกติ
จึงจำเป็นอย่างยิ่งที่ต้องจัดการอย่างเร่งด่วนเพื่อให้ทันและสามารถตอบสนองต่อแผนการเร่งฟื้นฟูโรงงานภายหลังน้ำลดได้อย่างทันท่วงทีโดยไม่ก่อให้เกิดผลกระทบตามมาในภายหลัง
ดังนั้นบริษัทฯ
จึงได้ร่วมโครงการบริหารจัดการด้านความปลอดภัยสิ่งแวดล้อมและกากอุตสาหกรรมในสถานประกอบการอุตสาหกรรม
ที่ประสบอุทกภัย ซึ่งเป็นความร่วมมือกันระหว่างภาครัฐโดยกรมโรงงานอุตสาหกรรม
กระทรวงอุตสาหกรรม และ สภาอุตสาหกรรมแห่งประเทศไทย
เข้าช่วยเหลือโรงงานที่ได้รับผลกระทบ โดยการให้ความรู้ความเข้าใจในการจัดการสิ่งปฎิกูลฯ
ที่เกิดขึ้นอย่างเป็นระบบ ปลอดภัยต่อสิ่งแวดล้อม
และให้บริการฟื้นฟูโรงงานอุตสาหกรรมในรูปแบบเร่งด่วน (Green Emergency Services
(GES)) ทั้งการจัดการสิ่งปฎิกูลฯ การเคลื่อนย้าย การทำความสะอาดภายในโรงงาน
การปรับปรุงระบบไฟฟ้าภายในโรงงาน การจัดกิจกรรมสันทนาการผ่อนคลายภายในโรงงาน
ตลอดจนการสนับสนุนในกิจกรรมทำความสะอาดบริเวณพื้นที่ส่วนกลางภายในนิคมอุตสาหกรรมต่างๆ
เพื่ออำนวยความสะดวกสำหรับการสัญจรของผู้ประกอบการในนิคม เป็นต้น

สรุปฐานะการเงินและผลการดำเนินงานของบริษัทฯ และบริษัทย่อย

(หน่วย : ล้านบาท)

  ----------------------------- -------------- ------------ --------------
                                2554           2553         2552

  รายได้จากการบริการ              1,050.87       713.04       587.76

  กำไรขั้นต้น                      317.35         207.73       88.60

  กำไรสุทธิ-ส่วนที่เป็นของบริษัทใหญ่     97.40          41.03        (43.82)

  อัตรากำไรขั้นต้น                  30.20%         29.13%       15.07%

  อัตรากำไรสุทธิ                   9.22%          5.72%        (7.40%)

  สินทรัพย์รวม                     1,859.55       1,110.12     1,038.36

  หนี้สินรวม                       578.27         416.26       387.03

  ส่วนของผู้ถือหุ้น                   1,228.55       690.28       649.25
  ----------------------------- -------------- ------------ --------------

โครงสร้างรายได้ของบริษัทฯ และบริษัทย่อย

(หน่วย : ล้านบาท)

  ------------------------------- ---------- -------- -------- -------- -------- --------
                                  ปี 2554              ปี 2553            ปี 2552   

                                  มูลค่า       สัดส่วน    มูลค่า     สัดส่วน    มูลค่า     สัดส่วน

  รายได้จากการบริการ                                                               

  รายได้จากการบริการของบริษัทฯ                                                       

  - การบริหารจัดการสิ่งปฏิกูลฯ          145.03     16.73%   112.21   15.64    95.20    16.10%
  ที่ไม่อันตราย                                                                      

  - การบริหารจัดการสิ่งปฏิกูลฯ          137.09     5.81%    118.59   16.53    115.23   19.50%
  ที่เป็นอันตราย                                                                     

  - การปรับคุณภาพสิ่งปฏิกูลฯ            201.18     23.20%   151.68   21.14    144.50   24.40%
  เพื่อเป็นวัตถุดิบและเชื้อเพลิงทดแทน                                                     

  - การบริหารจัดการสิ่งปฏิกูลฯ          20.31      2.34%    12.41    1.73     5.53     0.90%
  ที่เป็นน้ำเสีย                                                                      

  รวมรายได้จากการบริการของบริษัทฯ     503.61     58.08%   394.89   55.04    360.46   60.90%

  รวมรายได้จากการบริการของบริษัทย่อย   363.55     41.92%   247.14   34.45    96.97    16.40%

  รวมรายได้จากการบริการ             867.16     82.08%   642.03   89.49%   457.43   77.30%

  รายได้จากงานก่อสร้าง               183.71     17.39%   71.01    9.90%    130.33   22.00%

  รายได้อื่น *                       5.55       0.53%    4.35     0.61%    4.29     0.70%

  รวมรายได้                        1,056.42   100%     717.39   100%     592.05   100%
  ------------------------------- ---------- -------- -------- -------- -------- --------

หมายเหตุ : * รายได้อื่น เช่น รายได้ค่าวิเคราะห์ประเภทของเสีย
กำไรจากการจำหน่ายทรัพย์สิน ดอกเบี้ยรับ รายได้ เบ็ดเตล็ด ฯลฯ